
A kamatok hatása a lakossági és vállalati betét- és hitelállományra

A bankokat törvények és rendeletek szabályozzák, amelyeknek célja, hogy a hitelintézetek biztonságosan, tisztességesen és a pénzügyi elvekkel összhangban működjenek. A bankok elősegítik a pénz áramlását a társadalomban a megtakarítóktól a pénz felhasználói irányában, és ösztönözik a gazdasági növekedést azáltal, hogy finanszírozáshoz juttatják az embereket és
a vállalkozásokat. A megtakarításokat és különösen a betéteket közvetlen hitelmechanizmusok révén a reáltermelés forrásaként használják fel és ennek alapján nő az ország nemzeti jövedelme és jóléte. A lakossági megtakarítások szerkezetét tekintve az eszközök számottevő – Romániában mintegy 17 százalékát – teszik ki a bankbetétek, amellyel a háztartások többsége rendelkezik, ugyanakkor a háztartások jelentős része képtelen megtakarítások képzésére, s így bevételeik bizonyos hányadának a bankokban történő elhelyezése szóba sem jöhet. Romániában a lakosság körében a banki ügyfelek aránya 60%,
míg az alapvető pénzügyi szolgáltatások igénybevétele a legalacsonyabb Európában.
Dolgozatom azt vizsgálja, hogy a romániai háztartások milyen megtakarításai szokásai vannak, valamint milyen a fizetési kultúrájuk.



